આ સમયમાં એકમાત્ર શ્રીહરિના સ્વરૂપની જેમ છે તેમ ઓળખાણ અનંત જીવોને કરાવવાની જાણે કે ગુરુવર્ય પ.પૂ.બાપજીએ નેમ લીધી હોય કે શું ? એવી રીતે ગુરુવર્ય પ.પૂ.બાપજીના મુખકમળમાંથી બાપાશ્રીએ સમજાવેલા સિધ્ધાંતોનો વણથંભ્યો પ્રવાહ વહેવા માંડ્યો. ગુરુવર્ય પ.પૂ.બાપજી મોટા મંદિરે હોય કે પછી ઘનશ્યામનગર મંદિરે બિરાજતા હોય છતાં એ વિરોધોની વચ્ચે પણ આવનાર મુમુક્ષુઓને તેઓ તેમની આગવી શૈલીમાં એવું તો જ્ઞાન પીરસતા કે સામેવાળાને શીરાની જેમ ગટ દઈને ઊતરી જતું. દિવસે દિવસે મોટા મંદિરે (કાલુપુર મંદિરે ) આ ગોટલીવાળા સ્વામીના આસને હરિભક્ત સમાજનો ધસારો વધવા માંડ્યો.